དེ་ནས་ཇོ་བོ་རྗེ་མངའ་རིས་སྟོད་དུ་ཕེབས་སྐབས།ལྷ་བླ་མ་བྱང་ཆུབ་འོད་ཀྱིས་ཇོ་བོ་རྗེ་ལ་ཞུ་རྟེན་དུ་གསེར་མང་པོ་ཕུལ་ནས་ཐོག་མར་གནད་དོན་གསུམ་བཀའ་འདྲི་ཞུས་པ་སྟེ།༡སངས་རྒྱས་ཀྱི་བསྟན་པ་ལ་རིམ་གྱིས་འཇུག་པ་ལགས་སམ།ཅིག་ཅར་དུ་འཇུག་པ་ལགས།༢ཕྱི་ནང་གི་ཁྱད་པར་གང་ལགས།༣དགེ་སློང་གིས་རྡོ་རྗེ་སྔགས་ཀྱི་དངོས་དབང་གོང་མ་རྣམ་གཉིས་བླང་དུ་རུང་མི་རུང་ཞེས་ཞུས་པའི་ལན་དུ།༡རིམ་གྱིས་ཡིན་གསུངས་ནས་ལམ་སྒྲོན་མཛད།༢སྐྱབས་འགྲོ་དང་།ལྟ་བ་བཀའ་བཏགས་ཀྱི་ཕྱག་རྒྱ་བཞི་ཡོད་མེད་ཡིན།༣གསང་བ་ཤེས་རབ་ཡེ་ཤེས་ནི་ཚངས་པར་སྤྱོད་པས་བླངས་བར་མི་བྱ་ཞེས་གསུངས་སོ།།